b'\n_START_ARTICLE_\nAfarai\n_START_SECTION_\nKult\xc5\xabra\n_START_PARAGRAPH_\nAfarai gyvena regione, kuris primena trikamp\xc4\xaf ir d\xc4\x97l to dar vadinamas Afar\xc5\xb3 trikampiu. Etiopijoje afarai gyvena atskirame Afar\xc5\xb3 regione. Joje jie koncentruojasi Ava\xc5\xa1o up\xc4\x97s sl\xc4\x97nyje, apsuptame dykum\xc5\xb3. Keturiuose sultonatuose gyvena apie 1,6 mln. afar\xc5\xb3, i\xc5\xa1 j\xc5\xb3 svarbiausias yra Aussa. Sultanatai skirstosi \xc4\xaf \xc5\xa1eichystes. Ma\xc5\xbeiausias socialinis ir kult\xc5\xabrinis vienetas yra klanas. Kiti afarai koncentruojasi paj\xc5\xabryje (Eritr\xc4\x97joje ir D\xc5\xbeibutyje), aplink svarbiausius prekybinius uostus._NEWLINE_D\xc4\x97l klajokli\xc5\xa1ko gyvenimo b\xc5\xabdo labai ma\xc5\xbeai afar\xc5\xb3 yra ra\xc5\xa1tingi. Afar\xc5\xb3 vyrai niekada nei\xc5\xa1eina i\xc5\xa1 nam\xc5\xb3 be ginklo, o \xc5\xa1iuo metu tai gali b\xc5\xabti ir \xe2\x80\x9ekala\xc5\xa1nikovas\xe2\x80\x9c._NEWLINE_Be o\xc5\xbek\xc5\xb3 ir kupranugari\xc5\xb3 auginimo daugelis afar\xc5\xb3 ver\xc4\x8diasi prekyba druska, kuri\xc4\x85 kasa Danakili\xc5\xb3 lygumos \xc5\xbeemumose ir parduoda Etiopijos kalnuotose vietov\xc4\x97se._NEWLINE_Afarai, kaip ir daugelis kit\xc5\xb3 Afrikos gen\xc4\x8di\xc5\xb3, i\xc5\xa1siskiria gerai pri\xc5\xbei\xc5\xabr\xc4\x97tais dantimis, nes dant\xc5\xb3 valymas viena i\xc5\xa1 seniausi\xc5\xb3 j\xc5\xb3 \xc4\xafpro\xc4\x8di\xc5\xb3 ir \xc5\xbeymiai senesnis, nei europie\xc4\x8di\xc5\xb3. Tarp musulmoni\xc5\xa1k\xc5\xb3 taut\xc5\xb3 afarai i\xc5\xa1siskiria tuo, kad afar\xc5\xb3 moterys neprisidengia kr\xc5\xabtin\xc4\x97s.'